Lysimakhos og kongen av Egypt hadde gitt sin støtte til Selevkos mot Demetrios, men etter hans nederlag gikk denne alliansen i oppløsning. Lysimakhos styrte Makedonia, Trakia og vestlige Anatolia. Han hadde også sine problemer med familien. Grunnet hustruen Arsinoes intriger måtte han fengsle sin sønn Agathokles og sønnen ble siden ble myrdet av Ptolemaios Keraunos. Agathokles' hustru Lysandra, en halvsøster av Arsinoe, flyktet til Selevkos i Babylon.